Document ID: /roh_data/filtered/fineweb-2-filterrobots_roh.jsonl.gz/69911

Per metter in segn da speronza e da colligiaziun envidan la Conferenza dils uestgs svizzers ensemen culla Cumissiun evangelica svizra entras in messadi cumineivel tuts cartents da schar arder mintgamai la gievgia sera allas 20.00 uras ina candeila e da postar quella veseivlamein sin sem-finiastra da Vossa casa ni habitaziun, da far in tec oraziun, p. ex. recitar il Bab nos: per ils malsauns dil virus, per ils emploiai dils survetschs da sanadad e per tuts carstgauns che sesentan isolai duront quei temps burasclus.
«Per els tuts rughein nus Diu per agid e demussein aschia nossa attaschadad», aschia il president dalla Conferenza dils uestgs svizzers, msgr. DDr. Felix Gmür.
Ina mar da candeilas duei sclarir vidora ella tiara. L’acziun cuoza entochen Gievgia sontga.
Acziun ecumena: tuchiez communabel
Plinavon vegn tuccau ils zenns mintga gievgia sera entochen Gievgia sontga sera allas 20.00 uras e da Pastgas sera, sco invitaziun all’oraziun dalla sera.
Las baselgias dalla Pleiv s. Gions tuccan mintga dumengia allas 11.00 uras tut ils zenns sco segn dalla dumengia ed invit all’oraziun.